b'\n_START_ARTICLE_\nToni Marki\xc4\x87\n_START_SECTION_\nSeurajoukkueura\n_START_PARAGRAPH_\nMarki\xc4\x87 aloitti uransa kroatialaisessa NK Zagrebissa, jossa h\xc3\xa4n ei kuitenkaan pelannut yht\xc3\xa4\xc3\xa4n ottelua. Vuonna 2009 h\xc3\xa4n edusti Bosnia ja Hertsegovinan valioliigan Borac Banja Lukaa kymmeness\xc3\xa4 ottelussa. Vuonna 2010 Marki\xc4\x87 pelasi saman sarjan \xc5\xa0iroki Brijegiss\xc3\xa4 13 ottelua. Vuodet 2011-2013 Marki\xc4\x87 edusti bosniahertsegovinalaista Zrinjski Mostaria. H\xc3\xa4n pelasi seuran paidassa 46 ottelua tehden yhden maalin. Helmikuussa 2013 Marki\xc4\x87 siirtyi Olimpik Sarajevoon, mutta pelasi seurassa puolen vuoden aikana vain seitsem\xc3\xa4n ottelua._NEWLINE_Helmikuussa 2014, oltuaan puolisen vuotta ilman seuraa, Marki\xc4\x87 siirtyi Suomen Veikkausliigan Kuopion Palloseuraan. Avauskaudellaan h\xc3\xa4n pelasi Veikkausliigassa 29 ottelua ja teki niiss\xc3\xa4 kolme maalia. Seuraavalla kaudella h\xc3\xa4n pelasi 27 Veikkausliigan ottelua ja teki niiss\xc3\xa4 kaksi maalia.\n_START_SECTION_\nMaajoukkueura\n_START_PARAGRAPH_\nMarki\xc4\x87 on edustanut Bosnia-Hertsegovinaa nuorten maajoukkuetasolla. Vuosina 2011-2012 h\xc3\xa4n pelasi maan alle 21-vuotiaiden maajoukkueessa 12 ottelua. H\xc3\xa4n voi edustaa aikuisten maajoukkuetasolla joka Bosnia-Hertsegovinaa tai Kroatiaa.'